San Andrés y Providencia (departman)

San Andrés y Providencia (španjolski: Departamento de San Andrés, Providencia y Santa Catalina) je jedan od 32 departmana na koji je Kolumbija administrativno podjeljena. To je jedini kolumbijski departman -arhipelag koji se nalazi u Karipskom moru, udaljen 710 km sjeverozapadno od Cartagene, ali samo 180 km od obale Nikaragve. Karakteristike Arhipelag se sastoji od dva veća otoka San Andrés (27,14 km²) i Providencia (17 km²) udaljenog 90 km sjeverno od otoka San Andrés. Pored Providencie leži otočić Santa Catalina, odvojen kanalom širokim 150 metara, preko kojeg je izgrađen most. Pored tih otoka u arhipelagu leže i osam atola i grebena; Southwest Cays, Courtown Cays, Alice Shoal, Bajo Nuevo Bank, Serranilla Bank, Quita Sueno Bank, Serrana Bank i Roncador Bank. Departman San Andrés y Providencia ima površinu od 49 km², na kojoj je 2020. živilo 63,700 stanovnika. Većina stanovnika na arhipelagu su protestanti i govore engleski. Administrativni centar departmana je grad San Andrés koji se nalazi na sjeveru istoimenog otoka. Administrativna podjela Departman je administrativno podjeljen na 2 općine, koje se nalaze na dva istoimena otoka San Andrés i Providencia. Historija Otoke su 1629. naselili engleski puritanci, a kasnije plantažeri, koji su sa sobom doveli i crne robove sa Jamajke. Arhipelag je pripao Španjolskoj 1786. a od 1822. je postao dio Kolumbije. Od 1912. arhipelag ima autonomiju u okviru tadašnjeg Departmana Bolivar, a 1991. je postao departman. Privreda Privreda se bazira na turizmu i poljoprivredi (kokos, kopar i naranče. Na Providenciji se uzgajaju kulture za vlastitu upotrebu. Promet sa kopnom se odvija avionima, oba otoka imaju aerodrome, a veći je onaj u gradu San Andrés. Izvori Vanjske veze Gobernación del Archipiélago (es)